Institutul Național de Statistică, care trebuia să realizeze eșantionul de 10.500 de persoane pentru testarea din București, s-a retras din proiect. Reprezentanții instituției spun că nu au instrumentele necesare pentru a furniza un eșantion reprezentantiv care să fie testat pentru noul Coronavirus.

Surse din cadrul Primăriei Capitalei susţin că echipa medicală care se va ocupa de proiect va stabili şi grupele de vârstă și persoanele care vor fi testate.

Mâine va avea loc o întâlnire cu medicii şi reprezentantţi primăriei şi se va decide dacă testarea începe săptămâna aceasta sau se amână. 4.000 de teste vor fi cumpărate de Primaria Capitalei, 1.000 de Institutul Matei Balș, iar fiecare primărie de sector va achiziționa câte 1.000 de teste.

Editor web: Liviu Cojan